open-index/open-wikipedia-markdown huggingface dataset:
విజయ్ యాదవ్

**విజయ్ యాదవ్** (జననం 1967 మార్చి 14) మాజీ భారత క్రికెట్ ఆటగాడు. అతను వికెట్ కీపరు, దూకుడుగా ఆడే దిగువ వరుస బ్యాట్స్‌మెన్. యాదవ్ 1992 నుండి 1994 వరకు భారత జట్టులో 19 వన్డే ఇంటర్నేషనల్స్ ఆడాడు. టెస్టుల్లో భారతదేశం తరపున ఒకసారి కనిపించాడు.

## క్రికెట్ కెరీర్
హర్యానా ఫస్ట్ క్లాస్ జట్టు సభ్యుడైన యాదవ్ 1990–91లో ఆ జట్టుతో రంజీ ట్రోఫీని గెలుచుకున్నాడు. ఆ ట్రోఫీ పోటీల్లో 24 క్యాచ్‌లు, ఆరు స్టంపింగ్‌లు చేశాడు. తరువాతి సీజన్‌లో అతను 25 అవుట్‌లు చేసాడు.  1992/93లో దక్షిణాఫ్రికా పర్యటన కోసం అతన్ని భారత జట్టులోకి తీసుకున్నారు. అప్పటికే జట్టులో నిలదొక్కుకుని ఉన్న కిరణ్ మోరేకు ప్రత్యామ్నాయంగా మాత్రమే పర్యటించినప్పటికీ, యాదవ్ తన తొలి వన్‌డే బ్లూమ్‌ఫోంటీన్‌లో ఆడాడు.

## అంతర్జాతీయ కెరీర్
అతని కెరీర్‌లో ఏకైక టెస్టు మ్యాచ్, ఢిల్లీ వేదికగా జింబాబ్వేతో జరిగింది. యాదవ్ 2 స్టంపింగ్‌లు చేసాడు. 8వ స్థానంలో బ్యాటింగుకు వచ్చి, 25 బంతుల్లో 30 పరుగులు చేయడంతో భారత్ ఆ మ్యాచ్‌ను ఇన్నింగ్స్ 13 పరుగుల తేడాతో గెలుచుకుంది.

కొన్నాళ్ళకు నయన్ మోంగియా తెరపైకి రావడంతో, 1994 నాటికి యాదవ్ అంతర్జాతీయ కెరీర్ ముగిసింది. అతని చివరి ODI ఇన్నింగ్స్‌లో అతను కోర్ట్నీ వాల్ష్ చేతిలో మొదటి బంతికే డకౌట్‌ అయ్యాడు.

2006 ఏప్రిల్‌లో ఫరీదాబాద్ వద్ద జరిగిన కారు ప్రమాదంలో యాదవ్ తీవ్రంగా గాయపడ్డాడు. ఈ ప్రమాదంలో తన 11 ఏళ్ల కుమార్తెను కోల్పోయాడు. ఆ తర్వాత ఇండియా ఎ జట్టుకు ఫీల్డింగ్ కోచ్‌గా ఉండమని అడిగారు.

## వ్యక్తిగత జీవితం
యాదవ్, ఉత్తరప్రదేశ్‌లోని గోండా జిల్లాలో 1967 మార్చి 14న జన్మించాడు.

అతను మూత్రపిండాల వైఫల్యంతో బాధపడుతున్నాడని, చికిత్స కోసం డబ్బు చాలా అవసరం అనీ 2022 మేలో వార్తలు వచ్చాయి.   

విజయ్ యాదవ్ గత కొంతకాలంగా డయాలసిస్ చేయించుకుంటున్నాడు. అతనికి రెండుసార్లు గుండెపోటు కూడా వచ్చింది. 2006లో కారు ప్రమాదం జరిగినప్పటి నుంచి ఆయన ఆరోగ్య సమస్యలతో సతమతమవుతున్నాడు.

## మూలాలు

వర్గం:వికెట్ కీపర్లు
వర్గం:హర్యానా క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1967 జననాలు
వర్గం:Articles with hAudio microformats
కేకి తారాపూర్

**కేకీ ఖుర్షెడ్జీ తారాపూర్** (1910 డిసెంబరు 17 - 1986 జూన్ 15) 1948లో ఒక టెస్ట్ మ్యాచ్‌ ఆడిన భారతీయ క్రికెటరు, క్రికెట్ నిర్వాహకుడు.

తారాపూర్ బొంబాయిలోని హార్దా న్యూ హైస్కూల్, ఎల్ఫిన్‌స్టోన్ కాలేజీలో చదువుకున్నాడు. రెండు చోట్లా క్రికెట్ జట్టుకు కెప్టెన్‌గా ఉన్నాడు. అతను BA  డిగ్రీ పూర్తి చేసాడు. 1937 లో పార్సీల జట్టు, బొంబాయి జట్టు లతో తన ఫస్ట్ క్లాస్ కెరీర్‌ ప్రారంభించాడు. లెఫ్ట్ ఆర్మ్ స్పిన్నరైన కేకి, ఖచ్చితత్వానికి ప్రసిద్ది చెందాడు. సీకే నాయుడును కూడా కట్టడి చెయ్యగలడనే పేరుంది. 

తారాపూర్ 1948-49లో వెస్టిండీస్‌పై వినూ మన్కడ్‌కు అండర్ స్టడీగా ఆడిన ముగ్గురు నలుగురు లెఫ్ట్ ఆర్మ్ స్పిన్నర్లలో మొదటి వాడు. 

ఆ సీరీస్‌లో ఢిల్లీ టెస్టులో రెండో రోజు డీప్ ఎక్స్‌ట్రా కవర్‌లో ఫీల్డింగ్ చేస్తున్నప్పుడు, వినూ మన్కడ్ బౌలింగులో రాబర్ట్ క్రిస్టియాని కొట్టిన ఫోర్‌ను ఆపడంలో తారాపూర్ వేళ్లకు గాయమైంది. అతను మైదానం వదిలి వెళ్ళవలసి వచ్చింది. అతను తిరిగి వచ్చినప్పుడు, అతను బంతిని తాకిన ప్రతిసారీ ప్రేక్షకులు ఎగతాళి చేసారు.

తన ఏకైక టెస్టు ఆడిన నాలుగు నెలల తర్వాత తారాపూర్, తన చివరి ఫస్ట్ క్లాస్ మ్యాచ్ ఆడాడు. బాంబే, బరోడాల మధ్య జరిగిన ఆ రంజీ ఫైనల్లో  అతను 99 ఓవర్లు బౌలింగ్ చేశాడు.

తారాపూర్ తర్వాత క్రికెట్ పరిపాలనలోకి వెళ్లాడు. అతను 1967లో ఇంగ్లండ్‌కు, 1970-71లో వెస్టిండీస్‌కు వెళ్ళిన భారత జట్లకు మేనేజరుగా పనిచేసాడు. అతను 1954 నుండి 1982 వరకు క్రికెట్ క్లబ్ ఆఫ్ ఇండియా కార్యదర్శిగా పనిచేశాడు. 1974లో మేరిల్‌బోన్ క్రికెట్ క్లబ్ అతన్ని గౌరవ సభ్యునిగా ఎన్నుకుంది.

యుక్తవయసులో అండర్-19 కోచింగ్ క్యాంప్‌కు హాజరైనప్పుడు తారాపూర్‌ చేసిన ఒక వ్యాఖ్యతో ప్రేరణ పొందానని కపిల్ దేవ్ చెప్పాడు. తాను ఫాస్ట్ బౌలర్ అయినందున లంచ్‌కు ఇచ్చిన రెండు చపాతీలు సరిపోవడం లేదని కపిల్ ఫిర్యాదు చేయగా, తారాపూర్ అతడిని చూసి నవ్వుతూ భారత్‌లో ఫాస్ట్ బౌలర్లు లేరని చెప్పాడు. అతను విజయవంతమైన టెస్ట్ క్రికెటర్ అయిన తర్వాత కపిల్, ఒక ఫంక్షన్‌లో "వేగంగా బౌలింగ్ చేయమని నన్ను దాదాపు సవాలు చేయడం ద్వారా జీవితంలో ఒక లక్ష్యాన్ని" అందించాడని తారాపూర్‌ గురించి చెప్పాడు. 

తారాపూర్ మోపెడ్ ఢీకొనడంతో పూణెలోని రూబీ నర్సింగ్ హోమ్‌లో మరణించాడు.  

## గమనికలు

* భారత క్రికెట్‌లో ఇద్దరు కేకీ తారాపోర్‌లు ఉన్నారు. మరో తారాపూర్ (1922–2001) కోచ్‌గా మంచి గుర్తింపు పొందాడు. అతను బెంగుళూరులో ఉంటూ అనేక మంది కర్ణాటక జూనియర్లకు మార్గదర్శకత్వం వహించాడు. వారిలో కొందరు భారతదేశం కోసం ఆడారు.

## మూలాలు

వర్గం:ముంబై క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:1986 మరణాలు
వర్గం:1910 జననాలు
వర్గం:Articles with hAudio microformats
కొచ్చాధమన్ శాసనసభ నియోజకవర్గం

**కొచ్చాధమన్ శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం కిషన్‌గంజ్ జిల్లా, కిషన్‌గంజ్ లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో కొచ్చాధమిన్ కమ్యూనిటీ డెవలప్‌మెంట్ బ్లాక్, కిషన్‌గంజ్ కమ్యూనిటీ డెవలప్‌మెంట్ బ్లాక్‌లోని బెల్వా, గచ్ఛపరా, చక్లా, మెహంగావ్, దౌలా, పిచ్లా గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
బాయ్స్ హాస్టల్

**బాయ్స్ హాస్టల్** 2023లో  విడుదలైన తెలుగు సినిమా. కన్నడలో  'హాస్టల్‌ హుడుగారు బేకగిద్దరే' పేరుతో విడుదలైన ఈ సినిమాను తెలుగులో 'బాయ్స్ హాస్టల్‌' పేరుతో అన్నపూర్ణ స్టూడియోస్, చాయ్ బిస్కెట్‌ ఫిల్మ్స్‌  బ్యానర్‌లపై సుప్రియ యార్లగడ్డ, అనురాగ్ రెడ్డి & శరత్ చంద్ర నిర్మించిన ఈ సినిమాకు నితిన్‌ కృష్ణమూర్తి దర్శకత్వం వహించాడు. ప్రజ్వల్‌ బిపి, మంజునాథ్‌ నాయక, రాకేష్‌ రాజ్‌కుమార్‌, శ్రీవత్స, తేజస్‌ జయన్న ప్రధాన పాత్రల్లో నటించిన ఈ సినిమా ట్రైలర్‌ను ఆగస్ట్ 19న విడుదల చేసి, సినిమాను ఆగస్ట్ 26న విడుదల చేశారు.

## నటీనటులు

* ప్రజ్వల్‌ బిపి
* మంజునాథ్‌ నాయక
* రాకేష్‌ రాజ్‌కుమార్‌
* శ్రీవత్స
* తేజస్‌ జయన్న ఉర్స్‌
*శ్రేయాస్ శర్మ 
*భరత్ వశిష్ట్
*అనిల్ హులియా
*పవన్ శర్మ
*నితిన్ కృష్ణమూర్తి 
*శ్రవణ్ 
*వేణు మాధవ్
*గగన్ రామ్ 
*చేతన్ దుర్గ  
*ముఖేష్ సింగ్
*అనిరుద్ వేదాంతి
*అర్చన కొట్టిగె 
*అనూష కే. భట్ 
*అభి దాస్ 
*జిజె  క్రిష్ 
*అరవింద్ ఎస్. కశ్యప్  

### అతిథి పాత్రల్లో
* రిషబ్ శెట్టి
* పవన్‌ కుమార్‌
* షైన్‌ శెట్టి 
* రష్మి గౌతమ్
* తరుణ్‌ భాస్కర్‌

## మూలాలు

## బయటి లింకులు
* 

వర్గం:2023 తెలుగు సినిమాలు
సిమ్రి భక్తియార్‌పూర్ శాసనసభ నియోజకవర్గం

**సిమ్రి భక్తియార్‌పూర్ శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం సహర్సా జిల్లా, ఖగారియా లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి. ఈ అసెంబ్లీ నియోజకవర్గం పరిధిలోసిమ్రీ-భక్తియార్‌పూర్, సల్ఖువా కమ్యూనిటీ డెవలప్‌మెంట్ బ్లాక్‌లు, మహిషి కమ్యూనిటీ డెవలప్‌మెంట్ బ్లాక్‌లోని ఘోఘేపూర్, ఝరా, ఐనా, మహేషి నార్త్, మహేషి సౌత్, రాజన్‌పూర్, సిర్వార్ నహర్వార్ గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
హసన్‌పూర్ శాసనసభ నియోజకవర్గం (బీహార్)

**హసన్‌పూర్ శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం సమస్తిపూర్ జిల్లా, ఖగారియా లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి. ఈ అసెంబ్లీ నియోజకవర్గం పరిధిలో హసన్‌పూర్, బితాన్ కమ్యూనిటీ డెవలప్‌మెంట్ బ్లాక్‌లు, సింఘియా కమ్యూనిటీ డెవలప్‌మెంట్ బ్లాక్‌లోని కుండల్ I, కుండల్ II, షాలేపూర్, జహంగీర్‌పూర్, బిష్ణుపూర్ దిహా గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
ఢిల్లీ పబ్లిక్ స్కూల్, విజయవాడ

**ఢిల్లీ పబ్లిక్ స్కూల్, విజయవాడ (**DPS VJA) భారతదేశంలోని ఆంధ్రప్రదేశ్‌లో విజయవాడలో కిండర్ గార్టెన్ నుండి 12వ తరగతి వరకు (K–12) ఉన్న కో-ఎడ్ ఇంగ్లీష్ మీడియం పాఠశాల. ఈ పాఠశాల సెంట్రల్ బోర్డ్ ఆఫ్ సెకండరీ ఎడ్యుకేషన్, న్యూ ఢిల్లీకి నర్సరీ నుండి XII వరకు అనుబంధంగా పనిచేస్తుంది, అలాగే ఢిల్లీ పబ్లిక్ స్కూల్ సొసైటీ ప్రధాన పాఠశాలల్లో ఇది ఒకటి.

## గుర్తింపు

* ఆంధ్రప్రదేశ్‌లో వరుసగా ఐదవ సంవత్సరం ఉత్తమ పాఠశాల అవార్డు,
* ఎడ్యుకేషన్ వరల్డ్ ఫోరమ్ ద్వారా 2018-19 ర్యాంకింగ్ డే-కమ్-బోర్డింగ్ స్కూల్స్‌లో భారతదేశంలో 19వ స్థానం.

## మూలాలు
వర్గం:పబ్లిక్ స్కూల్స్
వర్గం:ఢిల్లీ పబ్లిక్ స్కూల్ సొసైటీ
వర్గం:ఆంధ్రప్రదేశ్‌లోని ఉన్నత పాఠశాలలు, మాధ్యమిక పాఠశాలలు
అలౌలి శాసనసభ నియోజకవర్గం

**అలౌలి శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం ఖగరియా జిల్లా, ఖగారియా లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి. ఈ అసెంబ్లీ నియోజకవర్గం పరిధిలో అలౌలి కమ్యూనిటీ డెవలప్‌మెంట్ బ్లాక్‌, ఖగారియా కమ్యూనిటీ డెవలప్‌మెంట్ బ్లాక్‌లోని బరై, రాణి లార్హి, గోరియామి, హరిపూర్, రూన్, సహర్‌బన్ని, భిఖారీఘాట్, బహదూర్‌పూర్, బుధౌరా, సోనిహార్, సుంభా, సాకర్-పురా, బెలసిమ్రి, ఓలాపూర్ గంగూర్, తేతరాబాద్, జల్కూరా, ధుపూర్ జంహగిరా, ధుపూర్ జంహగిరా పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
కేరళ మహిళా క్రికెట్ జట్టు

కేరళ మహిళల క్రికెట్ జట్టు, ఇది కేరళ రాష్ట్రం తరుపున ప్రాతినిధ్యం వహిస్తున్న భారతదేశ దేశీయ క్రికెట్ జట్టు. ఈ జట్టు మహిళల సీనియర్ వన్డే ట్రోఫీ సీనియర్ మహిళల టీ20 లీగ్‌లో రాష్ట్రం తరపున ప్రాతినిధ్యం వహించింది.

## ఆటల చరిత్ర
మహిళల సీనియర్ వన్డే ట్రోఫీ ప్రారంభ సీజన్‌లో పాల్గొన్న 24 జట్లలో కేరళ ఒకటి. ఇది దక్షిణ భారతదేశం లోని తమిళనాడు, కర్ణాటక, ఆంధ్రా, హైదరాబాద్, గోవా మహిళల జట్లుతో పోటీ పడింది.

## ప్రస్తుత బృందం
అంతర్జాతీయ ఆటలకు అర్హత ఉన్న ఆటగాళ్లు **బోల్డ్‌లో** జాబితా చేయబడ్డారు.

## పూర్వ క్రీడాకారిణులు
* ఆర్. ఎస్. శరణ్య

## మూలాలు


## వెలుపలి లంకెలు

వర్గం:మహిళా క్రికెట్ జట్లు
వర్గం:భారతదేశం లోని దేశీయ క్రికెట్ జట్లు
వర్గం:క్రికెట్ జట్లు
కర్ణాటక మహిళా క్రికెట్ జట్టు

**కర్నాటక మహిళల క్రికెట్ జట్టు, ఇది** భారతదేశవాళీ క్రికెట్ జట్టు.ఈ జట్టు భారతదేశం, కర్ణాటక రాష్ట్రానికి ప్రాతినిధ్యం వహిస్తుంది. ఈ జట్టు మహిళల సీనియర్ వన్డే ట్రోఫీ (జాబితా ఎ ), సీనియర్ మహిళల టీ20 లీగ్‌లో రాష్ట్రం తరపున ప్రాతినిధ్యం వహించింది.

## ప్రస్తుత బృందం

* సతీష్ శుభ
* వెల్లస్వామి వనిత
* జ్ఞానానంద దివ్య
* వేద కృష్ణమూర్తి
* కృష్ణప్ప రక్షిత (సి)
* నికి ప్రసాద్
* ఆకాంక్ష కోహ్లీ
* కుమార్ ప్రత్యూష (వికెట్ కీపరు) 
* సహానా పవార్
* రాజేశ్వరి గయక్వాడ్
* వి చందు

## సన్మానాలు

* **[[మహిళల సీనియర్ వన్డే ట్రోఫీ]]:**
** రన్నరప్ (1) : 2021–22
* **మహిళల సీనియర్ టీ20 ట్రోఫీ:**
** రన్నరప్ (1) : 2018–19

## మూలాలు


## వెలుపలి లంకెలు

వర్గం:మహిళా క్రికెట్ జట్లు
వర్గం:భారతదేశం లోని దేశీయ క్రికెట్ జట్లు
వర్గం:క్రికెట్ జట్లు
జార్ఖండ్ మహిళా క్రికెట్ జట్టు

**జార్ఖండ్ మహిళల క్రికెట్ జట్టు** అనేది భారతదేశంలోని జార్ఖండ్ రాష్ట్రానికి ప్రాతినిధ్యం వహిస్తున్న మహిళల క్రికెట్ జట్టు.ఈ జట్టు మహిళల సీనియర్ వన్డే ట్రోఫీ, మహిళల సీనియర్ టీ20 ట్రోఫీలో పోటీపడుతుంది.

## ప్రస్తుత బృందం

* మమతా కనోజియా
* రియా రాజ్ (వికెట్ కీపరు)
* రీతు కుమారి
* రాధే సోనియా
* దుర్గా ముర్ము
* మణి నిహారిక
* అనామికా కుమారి
* ఖుష్బూ పాండే
* పింకీ టిర్కీ
* దినేష్ అశ్వని
* రవీందర్ దేవయాని
* ఆర్తి కుమారి
* ప్రియాంక సాయివాయన్
* శాంతి కుమారి

## సన్మానాలు

* **[[మహిళల సీనియర్ వన్డే ట్రోఫీ]] :**
** రన్నరప్ (1) : 2020–21

## ఇది కూడ చూడు

* జార్ఖండ్ క్రికెట్ జట్టు

## మూలాలు


## వెలుపలి లంకెలు

వర్గం:మహిళా క్రికెట్ జట్లు
వర్గం:భారతదేశం లోని దేశీయ క్రికెట్ జట్లు
వర్గం:క్రికెట్ జట్లు
జమ్మూ కాశ్మీర్ మహిళా క్రికెట్ జట్టు

**జమ్మూ కాశ్మీర్ మహిళల క్రికెట్ జట్టు, ** ఇది భారత కేంద్రపాలిత ప్రాంతం జమ్మూ కాశ్మీరుకు ప్రాతినిధ్యం వహిస్తున్న మహిళల క్రికెట్ జట్టు.ఈ జట్టు మహిళల సీనియర్ వన్డే ట్రోఫీ, మహిళల సీనియర్ టీ20 ట్రోఫీలో పోటీపడుతుంది.

## ఇది కూడ చూడు

* జమ్మూ కాశ్మీర్ క్రికెట్ జట్టు
* జమ్మూ కాశ్మీర్‌లో క్రీడలు

## మూలాలు


## వెలుపలి లంకెలు

వర్గం:మహిళా క్రికెట్ జట్లు
వర్గం:భారతదేశం లోని దేశీయ క్రికెట్ జట్లు
వర్గం:క్రికెట్ జట్లు
హిమాచల్ ప్రదేశ్ మహిళా క్రికెట్ జట్టు

**హిమాచల్ ప్రదేశ్ మహిళల క్రికెట్ జట్టు** అనేది భారతదేశం,హిమాచల్ ప్రదేశ్ రాష్ట్రానికి ప్రాతినిధ్యం వహిస్తున్న మహిళల క్రికెట్ జట్టు.ఈ జట్టు మహిళల సీనియర్ వన్డే ట్రోఫీ, మహిళల సీనియర్ టీ20 ట్రోఫీలో పోటీపడుతుంది. 

## ప్రస్తుత బృందం

* కాశీష్ వర్మ
* శివాని సింగ్ (వికెట్ కీపరు) 
* హర్లీన్ డియోల్ (కెప్ఠెన్)
* నీనా చౌదరి
* షాలినీ కుండల్
* చిత్రా జమ్వాల్
* మోనికా దేవి
* వందనా రానా
* తనూజా కన్వర్
* సుష్మా వర్మ (వికెట్ కీపరు)
* రేణుకా సింగ్
* సుస్మితా కుమారి
* ప్రీతి కహ్లోన్
* అనీషా అన్సారీ
* వాసువి ఫిష్ట

## ఇది కూడ చూడు

* హిమాచల్ ప్రదేశ్ క్రికెట్ జట్టు

## మూలాలు


## వెలుపలి లంకెలు

వర్గం:మహిళా క్రికెట్ జట్లు
వర్గం:భారతదేశం లోని దేశీయ క్రికెట్ జట్లు
వర్గం:క్రికెట్ జట్లు
మధ్య ప్రదేశ్ మహిళా క్రికెట్ జట్టు

**మధ్యప్రదేశ్ మహిళల క్రికెట్ జట్టు, ** భారత దేశవాళీ క్రికెట్ జట్టు. ఇది మధ్య ప్రదేశ్ రాష్ట్రానికి ప్రాతినిధ్యం వహిస్తుంది. ఈ జట్టు మహిళల సీనియర్ వన్డే ట్రోఫీ (జాబితా ఎ), సీనియర్ మహిళల టి20 లీగ్‌లో మధ్య ప్రదేశ్ రాష్ట్రం తరపున ప్రాతినిధ్యం వహించింది.

## సన్మానాలు

* **అంతర్ రాష్ట్ర మహిళల పోటీలు:**
** ద్వితీయ విజేత (1) : 2008–09

## మాజీ క్రికెటర్లు

* శ్వేతా బిష్ణోయ్

## మూలాలు


## వెలుపలి లంకెలు

వర్గం:మహిళా క్రికెట్ జట్లు
వర్గం:భారతదేశం లోని దేశీయ క్రికెట్ జట్లు
వర్గం:క్రికెట్ జట్లు
కియానా జోసెఫ్

**కియానా జోసెఫ్** (జననం 2001 జనవరి 1) సెయింట్ లూసియాన్ క్రికెటర్, ఆమె విండ్‌వర్డ్ ఐలాండ్స్, బార్బడోస్ రాయల్స్ తరపున ఎడమచేతి వాటం పేస్ బౌలర్‌గా ఆడింది. 2017 మేలో, ఆమె 2017 మహిళల క్రికెట్ ప్రపంచ కప్ కోసం వెస్టిండీస్ జట్టులో ఎంపికైంది. ఆమె 2017 జూలై 2న 2017 మహిళల క్రికెట్ ప్రపంచ కప్‌లో దక్షిణాఫ్రికాకు వ్యతిరేకంగా వెస్టిండీస్ తరపున మహిళల వన్డే ఇంటర్నేషనల్ (WODI) అరంగేట్రం చేసింది. 2018 నవంబరులో, వెస్టిండీస్‌లో జరిగిన 2018 ICC ఉమెన్స్ వరల్డ్ ట్వంటీ 20 టోర్నమెంట్ కోసం గాయపడిన షెనెటా గ్రిమ్మండ్ స్థానంలో వెస్టిండీస్ జట్టులో ఆమె ఎంపికైంది.

2021 మేలో, జోసెఫ్‌కు క్రికెట్ వెస్టిండీస్ నుండి సెంట్రల్ కాంట్రాక్ట్ లభించింది. 2021 జూన్లో, జోసెఫ్ పాకిస్తాన్‌తో జరిగిన సిరీస్ కోసం వెస్టిండీస్ A జట్టులో ఎంపికైంది. 2021 ఆగస్టులో, దక్షిణాఫ్రికాతో జరిగిన వారి సిరీస్ కోసం వెస్టిండీస్ మహిళల ట్వంటీ 20 ఇంటర్నేషనల్ (WT20I) జట్టులో జోసెఫ్ ఎంపికైంది. జోసెఫ్ తన WT20I అరంగేట్రం 2021 ఆగస్టు 31న వెస్టిండీస్ తరపున దక్షిణాఫ్రికాతో ఆడింది.

2021 అక్టోబరులో, జింబాబ్వేలో జరిగే 2021 మహిళల క్రికెట్ ప్రపంచ కప్ క్వాలిఫైయర్ టోర్నమెంట్ కోసం వెస్టిండీస్ జట్టులో ఆమె ఎంపికైంది.

## మూలాలు


## బాహ్య లింకులు
* 
* Qiana Joseph at CricketArchive (subscription required)

వర్గం:2001 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:వెస్టిండీస్ మహిళా వన్డే అంతర్జాతీయ క్రికెటర్లు
వర్గం:వెస్టిండీస్ మహిళా ట్వంటీ-20 అంతర్జాతీయ క్రికెటర్లు
హర్యానా మహిళా క్రికెట్ జట్టు

**హర్యానా మహిళల క్రికెట్ జట్టు** అనేది భారతదేశం, హర్యానా రాష్ట్రానికి ప్రాతినిధ్యం వహిస్తున్న నమహిళల క్రికెట్ జట్టు.ఈ జట్టుమహిళల సీనియర్ వన్డే ట్రోఫీ, 2008-09 నుండి మహిళల సీనియర్ టీ20 ట్రోఫీలోపోటీపడుతుంది.   వారు ఏ ట్రోఫీలోనూ ఫైనల్‌కు చేరుకోలేదు.

## ప్రస్తుత క్రీడాకారులు

* దీయా యాదవ్
* జ్యోతి యాదవ్
* మంజీత్ శివాచ్
* తానీషా ఓహ్లాన్
* తనిష్క శర్మ
* భావనా ​​ఓహ్లాన్
* ప్రియాంక శర్మ
* రాగిణి లాత్వాల్
* శీతల్ రానా
* సోనియా మెంధియా
* భారతీ కశ్యప్
* తన్ను జోషి
* అమన్‌దీప్ కౌర్
* పూజా ఫోగట్
* సుమన్ గులియా
* త్రివేణి వసిష్ఠ
* వందనా సైనీ

## ఇది కూడా చూడండి

* హర్యానా క్రికెట్ జట్టు

## మూలాలు


## వెలుపలి లంకెలు

వర్గం:మహిళా క్రికెట్ జట్లు
వర్గం:భారతదేశం లోని దేశీయ క్రికెట్ జట్లు
వర్గం:క్రికెట్ జట్లు
ఖరీ పియర్

**ఖరీ పియర్** (జననం:1991, సెప్టెంబరు 22 ) ట్రినిడాడ్ క్రికెట్ క్రీడాకారుడు. అతను నవంబర్ 2018 లో వెస్ట్ ఇండీస్ క్రికెట్ జట్టు కోసం అంతర్జాతీయ అరంగేట్రం చేశాడు, జేడెన్ సీల్స్, నికోలస్ పూరన్, అకీల్ హొసైన్ లతో కలిసి వెస్ట్ ఇండీస్ తరఫున అరంగేట్రం చేసిన నాల్గవ పిన్న వయస్కుడైన ట్రినిడాడ్ క్రికెటర్ గా నిలిచాడు.

## జననం
ఖరీ పియర్ 1991, సెప్టెంబరు 22న జన్మించాడు.

## దేశీయ వృత్తి
అతను 2016 నవంబరు 25 న ట్రినిడాడ్ అండ్ టొబాగో తరఫున 2016-17 ప్రాంతీయ నాలుగు రోజుల పోటీలో ఫస్ట్ క్లాస్ అరంగేట్రం చేశాడు. అతను 31 జనవరి 2017 న ట్రినిడాడ్ అండ్ టొబాగో తరఫున 2016-17 రీజనల్ సూపర్ 50 లో లిస్ట్ ఎ లో అరంగేట్రం చేశాడు. అతను 2017 ఆగస్టు 4 న కరేబియన్ ప్రీమియర్ లీగ్లో ట్రిన్బాగో నైట్ రైడర్స్ తరఫున ట్వంటీ 20 అరంగేట్రం చేశాడు.

జూన్ 2018 లో, అతను గ్లోబల్ టి 20 కెనడా టోర్నమెంట్ ప్రారంభ ఎడిషన్ కోసం క్రికెట్ వెస్ట్ ఇండీస్ బి జట్టు జట్టులో ఎంపికయ్యాడు. జూలై 2020 లో, అతను 2020 కరేబియన్ ప్రీమియర్ లీగ్ కోసం ట్రిన్బాగో నైట్ రైడర్స్ జట్టులో ఎంపికయ్యాడు. 

## అంతర్జాతీయ కెరీర్
2018 అక్టోబరులో, అతను భారతదేశంతో సిరీస్ కోసం వెస్టిండీస్ యొక్క ట్వంటీ 20 అంతర్జాతీయ (టి 20) జట్టులో చోటు దక్కించుకున్నాడు. 2018 నవంబర్ 4న భారత్తో జరిగిన టీ20లో అరంగేట్రం చేశాడు. మే 2019 లో, క్రికెట్ వెస్ట్ ఇండీస్ (సిడబ్ల్యుఐ) 2019 క్రికెట్ ప్రపంచ కప్ కోసం వెస్టిండీస్ జట్టులోని పది మంది రిజర్వ్ ఆటగాళ్లలో ఒకరిగా అతన్ని ఎంపిక చేసింది. 

2019 నవంబరులో, అతను భారతదేశంతో సిరీస్ కోసం వెస్టిండీస్ యొక్క వన్డే అంతర్జాతీయ (వన్డే) జట్టులో ఎంపికయ్యాడు. 2019 డిసెంబర్ 18న భారత్తో జరిగిన మ్యాచ్లో వెస్టిండీస్ తరఫున వన్డేల్లో అరంగేట్రం చేశాడు.

## మూలాలు

## బాహ్య లింకులు

* 
వర్గం:జీవిస్తున్న ప్రజలు
వర్గం:1991 జననాలు
వర్గం:వెస్టిండీస్ టీ20 క్రికెట్ క్రీడాకారులు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
కియోన్ హార్డింగ్

**కియోన్ హార్డింగ్** (జననం: 1996, నవంబర్ 1) ఒక బార్బాడియన్ క్రికెట్ ఆటగాడు. అతను జనవరి 2021లో వెస్టిండీస్ క్రికెట్ జట్టు కోసం అంతర్జాతీయ అరంగేట్రం చేసాడు.

## జననం
కియోన్ హార్డింగ్  1996, నవంబర్ 1న జన్మించాడు.

## కెరీర్
2017 జనవరి 24న జరిగిన 2016-17 రీజినల్ సూపర్ 50లో కంబైన్డ్ క్యాంపస్ లు, కాలేజీల కోసం లిస్ట్ ఎలో అరంగేట్రం చేశాడు. అతను 2016-17 ప్రాంతీయ నాలుగు రోజుల పోటీలో బార్బడోస్ తరఫున 23 మార్చి 2017 న ఫస్ట్ క్లాస్ అరంగేట్రం చేశాడు. అక్టోబరు 2019 లో, అతను 2019-20 ప్రాంతీయ సూపర్ 50 టోర్నమెంట్ కోసం వెస్టిండీస్ ఎమర్జింగ్ జట్టులో ఎంపికయ్యాడు.

జూన్ 2020 లో, హార్డింగ్ ఇంగ్లాండ్తో సిరీస్ కోసం వెస్టిండీస్ టెస్ట్ జట్టులో పదకొండు మంది రిజర్వ్ ఆటగాళ్లలో ఒకడిగా ఎంపికయ్యాడు. వాస్తవానికి టెస్టు సిరీస్ 2020 మేలో ప్రారంభం కావాల్సి ఉండగా, కోవిడ్-19 మహమ్మారి కారణంగా 2020 జూలైకి వాయిదా పడింది. 2020 కరేబియన్ ప్రీమియర్ లీగ్లో బార్బడోస్ ట్రైడెంట్స్ తరఫున 2020 సెప్టెంబర్ 5న టీ20ల్లో అరంగేట్రం చేశాడు.

జనవరి 2021 లో, హార్డింగ్ బంగ్లాదేశ్తో సిరీస్ కోసం వెస్టిండీస్ వన్డే అంతర్జాతీయ (వన్డే) జట్టులో చేర్చబడ్డాడు. 2021 జనవరి 25న బంగ్లాదేశ్తో జరిగిన మ్యాచ్లో వెస్టిండీస్ తరఫున వన్డేల్లో అరంగేట్రం చేశాడు.

## మూలాలు

## బాహ్య లింకులు

* 
వర్గం:జీవిస్తున్న ప్రజలు
వర్గం:1996 జననాలు
వర్గం:వెస్టిండీస్ వన్డే అంతర్జాతీయ క్రికెట్ క్రీడాకారులు
వర్గం:క్రికెట్ క్రీడాకారులు
దిగ్విజయ్ సింగ్

**దిగ్విజయ సింగ్** (జననం 1947 ఫిబ్రవరి 28) ఒక భారతీయ రాజకీయ నాయకుడు పార్లమెంట్ సభ్యుడు. అతను ఇండియన్ నేషనల్ కాంగ్రెస్ పార్టీ ఆల్ ఇండియా కాంగ్రెస్ కమిటీకి మాజీ జనరల్ సెక్రటరీ. గతంలో, అతను 1993 నుండి 2003 వరకు రెండు పర్యాయాల మధ్య మధ్యప్రదేశ్‌కు 14వ ముఖ్యమంత్రిగా పనిచేశారు. అంతకు ముందు 1980, 1984 మధ్య ముఖ్యమంత్రి అర్జున్ సింగ్ మంత్రివర్గంలో మంత్రిగా ఉన్నారు. 2019 లోక్‌సభ ఎన్నికల్లో భోపాల్ లోక్‌సభ స్థానం నుంచి ప్రగ్యా సింగ్ ఠాకూర్ చేతిలో ఓడిపోయారు. దిగ్వి జై సింగ్ తెలంగాణ కాంగ్రెస్ కమిటీ ఇన్చార్జిగా కూడా పనిచేశాడు. ప్రస్తుతం ఆయన రాజకీయాలకు దూరంగా ఉంటున్నారు.

## వ్యక్తిగత జీవితం

సింగ్ 1947 ఫిబ్రవరి 28న బ్రిటీష్ ఇండియాలోని పూర్వపు  రాష్ట్రమైన హోల్కర్ (ప్రస్తుతం మధ్యప్రదేశ్‌లో భాగం)లోని ఇండోర్‌లో జన్మించారు. అతని తండ్రి, బలభద్ర సింగ్, ప్రస్తుతం మధ్యప్రదేశ్‌లోని గుణ జిల్లాగా పిలువబడే రఘోఘర్ ( గ్వాలియర్ రాష్ట్రం కింద) రాజా, 1951 ఎన్నికల తరువాత రఘోఘర్ విధానసభ నియోజకవర్గానికి స్వతంత్ర అభ్యర్థిగా శాసనసభ (ఎమ్మెల్యే) సభ్యుడు. అతను ఇండోర్‌లోని డాలీ కాలేజీ, శ్రీ గోవింద్రం సెక్సారియా ఇన్‌స్టిట్యూట్ ఆఫ్ టెక్నాలజీ అండ్ సైన్స్ (SGSITS) ఇండోర్‌లో విద్యనభ్యసించాడు, అక్కడ అతను మెకానికల్ ఇంజినీరింగ్‌లో బిఈ పూర్తి చేశాడు.

1969 నుండి, అతను 2013లో మరణించిన ఆశా సింగ్‌ను వివాహం చేసుకున్నాడు, అతనికి నలుగురు కుమార్తెలు, కుమారుడు జైవర్ధన్ సింగ్ ఉన్నారు, అతను మధ్యప్రదేశ్ 14వ విధానసభలో అర్బన్ డెవలప్‌మెంట్, హౌసింగ్ క్యాబినెట్ మంత్రిగా పనిచేస్తున్నాడు. 2014 ఏప్రిల్లో, అతను రాజ్యసభ TV యాంకర్ అమృతా రాయ్‌తో సంబంధం కలిగి ఉన్నాడని ధ్రువీకరించాడు; వారు 2015 ఆగస్టు చివరిలో వివాహం చేసుకున్నారు 

## రాజకీయ జీవితం

సింగ్ 1969, 1971 మధ్య రఘోఘర్ నగర్ పాలికా (పురపాలక కమిటీ)  చైర్మన్గా ఉన్నారు. 1970లో విజయరాజే సింధియా నుండి జనసంఘ్‌లో చేరమని వచ్చిన ప్రతిపాదన తీసుకోలేదు, తరువాత అతను కాంగ్రెస్ పార్టీలో చేరాడు. అతను 1977 ఎన్నికలలో మధ్యప్రదేశ్ శాసనసభలోని రఘోఘర్ విధానసభ నియోజకవర్గానికి పార్టీ ప్రతినిధిగా శాసనసభ (ఎమ్మెల్యే) అయ్యాడు. 1951 ఎన్నికల తరువాత రఘోఘర్ విధానసభ నియోజకవర్గానికి స్వతంత్ర అభ్యర్థిగా శాసనసభ సభ్యునిగా (ఎమ్మెల్యే) అతని తండ్రి 1951లో గెలిచిన నియోజకవర్గం ఇదే. దిగ్విజయ తరువాత రఘోఘర్ నియోజకవర్గం నుండి తిరిగి ఎన్నికయ్యారు, 1980, 1984 మధ్యకాలంలో అతను తన గురువుగా పిలిచే  సింగ్ నేతృత్వంలోని మధ్యప్రదేశ్ రాష్ట్ర ప్రభుత్వంలో రాష్ట్ర మంత్రి, తరువాత క్యాబినెట్ మంత్రి అయ్యాడు.

అతను 1985, 1988 మధ్య మధ్యప్రదేశ్ కాంగ్రెస్ కమిటీకి అధ్యక్షుడిగా ఉన్నాడు, రాజీవ్ గాంధీచే నామినేట్ చేయబడ్డాడు, 1992లో తిరిగి ఎన్నికయ్యాడు  అతను 1984 నాటి భారత సాధారణ ఎన్నికలలో రాజ్‌గఢ్ లోక్‌సభ నియోజకవర్గానికి ప్రాతినిధ్యం వహిస్తూ 8వ లోక్‌సభ సభ్యునిగా, భారత పార్లమెంటు దిగువ సభ సభ్యునిగా ఎన్నికయ్యారు. 1977లో ఏర్పాటైన ఈ నియోజకవర్గంలో గెలిచిన తొలి కాంగ్రెస్ రాజకీయ నాయకుడు.

### ముఖ్యమంత్రి, 1993–2003
1993లో మధ్యప్రదేశ్ ముఖ్యమంత్రిగా నియమితులైనందున లోక్ సభకు రాజీనామా చేశారు. అతని సోదరుడు లక్ష్మణ్ సింగ్ 1993లో మధ్యప్రదేశ్‌లో కాంగ్రెస్ ఎమ్మెల్యేగా డిజివిజయ గతంలో నిర్వహించిన అదే రఘోఘర్ అసెంబ్లీ నియోజకవర్గం నుండి ఎన్నికయ్యారు. ముఖ్యమంత్రిగా తన పాత్రను నెరవేర్చడానికి మధ్యప్రదేశ్ శాసనసభకు ఎన్నిక కావాల్సిన దిగ్విజయకు అనుకూలంగా లక్ష్మణ్ తన సీటుకు రాజీనామా చేశారు. అయితే, లక్ష్మణ్ 1993 ఎన్నికల చెల్లుబాటును సవాలు చేస్తూ పిటిషన్ దాఖలు చేయడంతో ఈయన రాజీనామా చేశారు.
## మూలాలు

వర్గం:1947 జననాలు
వర్గం:భారత జాతీయ కాంగ్రెస్ నాయకులు
వర్గం:మధ్య ప్రదేశ్ రాజకీయ నాయకులు
సురేష్ పెరీరా

**అంహెట్టిగే సురేష్ అసంక పెరెరా**, శ్రీలంక మాజీ క్రికెట్ ఆటగాడు. కుడిచేతి వాటం ఆల్ రౌండర్ గా రాణించాడు. శ్రీలంక జాతీయ జట్టు కోసం మూడు టెస్టులు, 20 వన్డే ఇంటర్నేషనల్ మ్యాచ్‌లు ఆడాడు. 1998 జూన్ నుండి 2001 డిసెంబరు వరకు అంతర్జాతీయ కెరీర్ లో ఆడాడు.

## జననం, విద్య
అంహెట్టిగే సురేష్ అసంక పెరెరా 1978, ఫిబ్రవరి 16న శ్రీలంకలోని కొలంబోలో జన్మించాడు. ఇసిపఠానా కళాశాలలో విద్యనభ్యసించాడు.

## దేశీయ క్రికెట్
దేశీయ క్రికెట్ లో 1995 డిసెంబరు నుండి 2009 అక్టోబరు వరకు ఏడు వేర్వేరు జట్లకు ఆడాడు. ఇందులో కొలంబో ఆధారిత సింహళీస్ స్పోర్ట్స్ క్లబ్ కోసం ఎక్కువ మ్యాచ్‌లు ఉన్నాయి. పదవీ విరమణ చేసిన తరువాత, ఇతను ఆస్ట్రేలియాకు వలస వెళ్ళాడు.

శరవణముత్తు ట్రోఫీలో సింహళీస్ స్పోర్ట్స్ క్లబ్ తరపున రెండు మ్యాచ్‌లు ఆడిన పెరెరా 17 సంవత్సరాల వయస్సులో 1995 డిసెంబరులో ఫస్ట్-క్లాస్ క్రికెట్ లోకి అరంగేట్రం చేశాడు. 1997-98 సీజన్‌లో, ఇతను తొమ్మిది ఫస్ట్-క్లాస్ మ్యాచ్‌లు ఆడాడు, 19.03 సగటుతో 29 వికెట్లు తీసుకున్నాడు, శ్రీలంక ఎ తరపున కూడా అరంగేట్రం చేశాడు. 2004 ఆగస్టు 17న 2004 ఎస్ఎల్సీ ట్వంటీ 20 టోర్నమెంట్‌లో కొలంబో క్రికెట్ క్లబ్ తరపున తన ట్వంటీ20 అరంగేట్రం చేసాడు.

## అంతర్జాతీయ క్రికెట్
1998 సింగర్-అకాయ్ నిదాహాస్ ట్రోఫీలో తన వన్డే క్రికెట్ లోకి అరంగేట్రం చేసాడు. భారత్‌తో రెండు మ్యాచ్‌లు, న్యూజిలాండ్‌తో ఒక మ్యాచ్ ఆడాడు. శ్రీలంక 1998 ఇంగ్లాండ్ పర్యటనలో తన టెస్ట్ అరంగేట్రం చేసాడు, శ్రీలంక మొదటి ఇన్నింగ్స్‌లో తొమ్మిదో స్థానంలో బ్యాటింగ్ చేసి అలెక్ స్టీవర్ట్ వికెట్‌తో 43 నాటౌట్‌ను సాధించాడు. ఆ సంవత్సరం తరువాత, పెరెరా 1998 కామన్వెల్త్ గేమ్స్‌లో క్రికెట్ పోటీలో శ్రీలంకకు ప్రాతినిధ్యం వహించాడు, ఆ జట్టు న్యూజిలాండ్‌తో కాంస్య పతకం కోసం ప్లే-ఆఫ్‌ను కోల్పోయింది.

## పదవీ విరమణ తర్వాత
కొంతకాలం శ్రీలంకలో బ్యాంక్ టెల్లర్‌గా పనిచేశాడు. 2000ల చివరలో తన భార్యతో కలిసి పశ్చిమ ఆస్ట్రేలియాలోని పెర్త్‌కు వెళ్ళాడు. ఆస్ట్రేలియాలో వెయిటర్, ఫోర్క్‌లిఫ్ట్ డ్రైవర్‌గా పనిచేశాడు. 2013-14 సీజన్ నాటికి, అతను స్థానిక పెర్త్ పోటీలో ఆడుతూ బస్సెండియన్ క్రికెట్ క్లబ్‌కు కెప్టెన్‌గా ఉన్నాడు.

## మూలాలు

వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక వన్డే క్రికెట్ క్రీడాకారులు
వర్గం:శ్రీలంక క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1978 జననాలు
వర్గం:శ్రీలంక వ్యక్తులు
ప్రభా రావు

**ప్రభా రావు** (1935 మార్చి 4 - 2010 ఏప్రిల్ 26) ఒక భారతీయ రాజకీయవేత్త, ఆమె మరణించేంతవరకు రాష్ట్ర గవర్నరుగా అధికారంలో ఉంది. 2010 జనవరి 25న సిమ్లాలో ఊర్మిళా సింగ్ బాధ్యతలు స్వీకరించిన తర్వాత హిమాచల్ ప్రదేశ్ గవర్నర్ నుండి బదిలీ చేయబడిన తర్వాత ఆమె రాజస్థాన్ గవర్నర్‌గా నియమితులయ్యారు. ఊర్మిళ సింగ్ తరువాత రాజస్థాన్ రాష్ట్రానికి రెండవ మహిళా గవర్నర్గా ఈమె నిలిచారు. రాజస్థాన్ మునుపటి గవర్నర్ ఎస్.కెసింగ్ మరణం తరువాత, ఆమె హిమాచల్ ప్రదేశ్ గవర్నర్‌గా రాజస్థాన్ గవర్నర్‌గా అదనపు బాధ్యతలను పొందారు. ఆమె 2008 జూలై 19 నుండి 2010 జనవరి 24 వరకు హిమాచల్ ప్రదేశ్ గవర్నర్‌గా పనిచేసింది. ఆమె మహారాష్ట్ర ప్రదేశ్ కాంగ్రెస్ కమిటీ అధ్యక్షురాలుగా పనిచేసింది. ఆమె మహారాష్ట్రలోని వార్ధాకు చెందిన మహిళ. ఆమెకు అరుణ్ వాసు అనే సోదరుడు ఉన్నాడు.

ఆమె 13వ లోక్‌సభలో పార్లమెంటు సభ్యురాలు.మహారాష్ట్రలోని వార్ధా లోక్‌సభ నియోజకవర్గం నుండి ఎన్నికయ్యారు.

## మూలాలు

వర్గం:మహారాష్ట్ర నుండి ఎన్నికైన లోక్‌సభ సభ్యులు
వర్గం:మహారాష్ట్ర నుండి భారత జాతీయ కాంగ్రెస్ రాజకీయ నాయకులు
వర్గం:భారతదేశం లోని మహిళా రాష్ట్ర గవర్నర్లు
వర్గం:1935 జననాలు
వర్గం:2010 మరణాలు
వర్గం:హిమాచల్ ప్రదేశ్ గవర్నర్లు
వర్గం:రాజస్థాన్ గవర్నర్లు
వర్గం:మరాఠీ రాజకీయ నాయకులు
వర్గం:భారత ఎంపీలు 1999–2004
వర్గం:మహారాష్ట్ర ఎమ్మెల్యేలు 1972–1978
వర్గం:రాజస్థాన్ రాజకీయాల్లో మహిళలు
వర్గం:హిమాచల్ ప్రదేశ్ రాజకీయాల్లో మహిళలు
వర్గం:20వ శతాబ్దపు భారతీయ మహిళా రాజకీయ నాయకులు
వర్గం:20వ శతాబ్దపు భారతీయ రాజకీయ నాయకులు
వర్గం:21వ శతాబ్దపు భారతీయ మహిళా రాజకీయ నాయకులు
వర్గం:21వ శతాబ్దపు భారతీయ రాజకీయ నాయకులు
వర్గం:మహారాష్ట్ర శాసనసభలో మహిళా సభ్యులు
తమిళ వికీపీడియా

**తమిళ వికీపీడియా** (  ) అనేది వికీమీడియా ఫౌండేషన్ ద్వారా నిర్వహించబడే వికీపీడియా యొక్క తమిళ భాషా సంచిక 2003 సెప్టెంబరులో స్థాపించబడింది. తమిళ వికీపీడియా భారతీయ భాషలలో రెండవ అతిపెద్ద వికీపీడియా, వ్యాసాల గణన ప్రకారం  అతిపెద్ద వికీపీడియా (  నాటికి). https://meta.wikimedia.org/w/index.php?title=List_of_Wikipedias&oldid=2828674 ఇది 150,000+ కంటే ఎక్కువ వ్యాసాలను (2022 నాటికి) కలిగి ఉన్న ద్రావిడ మూలానికి చెందిన మొదటి, ఏకైక వికీపీడియా. వివిధ నాణ్యత మాత్రికలలో ఇతర దక్షిణాసియా భాషల వికీపీడియాలో ఈ ప్రాజెక్ట్ ప్రముఖ వికీపీడియాలో ఒకటి. ఇది   కథనాలను,  నమోదిత వినియోగదారులను కలిగి ఉంది . ఇది 2017 మేలో 100,000 వ్యాసాలను దాటింది  తమిళ వికీపీడియా తమిళనాడుతో పాటు శ్రీలంకలో కూడా ప్రసిద్ధి చెందింది ‌‌. తమిళ వికీపీడియా భారతీయ భాషల వికీపీడియాలలో రెండవ స్థానంలో ఉంది.

## మూలాలు

వర్గం:తమిళ భాష
వర్గం:వికీపీడియా
ఊర్మిళా సింగ్

**ఊర్మిళా సింగ్** ( 1946 ఆగస్టు 6 - 2018 మే 29) భారతదేశంలోని హిమాచల్ ప్రదేశ్ రాష్ట్ర మాజీ గవర్నర్ . ఆమె 2010 జనవరి 25న హిమాచల్ ప్రదేశ్ రాష్ట్రానికి గవర్నర్ గా నియమితులయ్యారు. ఈమె గవర్నర్ కాకముందు మధ్యప్రదేశ్ శాసనసభ్యులుగా పనిచేశారు. ఈమె 2010 నుంచి 2015 వరకు హిమాచల్ ప్రదేశ్ గవర్నర్ గా ఉన్నారు.

## జీవితం తొలి దశలో

ఊర్మిళ సింగ్ ప్రస్తుతం ఛత్తీస్‌గఢ్ రాష్ట్రంలో ఉన్న రాయ్‌పూర్ జిల్లాలోని ఫింగేశ్వర్ గ్రామంలో స్వాతంత్ర్య సమరయోధులు, సంఘ సంస్కర్తలను ఉత్పత్తి చేసిన మధ్య భారతదేశంలోని భూస్వామి కుటుంబంలో జన్మించారు. ఊర్మిళ ముత్తాత, హరిదయ్‌పూర్‌కు చెందిన రాజా నట్వర్ సింగ్ (అలియాస్ లల్లా షా) స్వాతంత్ర్య సమరయోధుడు, ఇతను బ్రిటిష్ పాలకులు ఇతనిని ఉరితీసి చంపారు ‌ మరికొందరు కుటుంబ సభ్యులు అండమాన్, నికోబార్ దీవులలో జైలు శిక్ష అనుభవించారు.

ఊర్మిళా సింగ్ ఛత్తీస్‌గఢ్‌లోని సెరాయిపల్లి సంస్థానానికి చెందిన రాజా వీరేంద్ర బహదూర్ సింగ్‌తో చిన్న వయసులో వివాహం చేసుకున్నారు. ఈ జంట ఒక కుమార్తె, ఇద్దరు కుమారులకు తల్లిదండ్రులు అయ్యారు, ఊర్మిళ సింగ్ తన కుటుంబ పోషణకు తనను తాను అంకితం చేసుకున్నారు. వీరేంద్ర బహదూర్ సింగ్ ఒక ప్రముఖ కాంగ్రెస్ పార్టీ రాజకీయ నాయకుడు, మధ్యప్రదేశ్ శాసనసభ సభ్యుడు, అతని కుటుంబం గతంలో అనేక శతాబ్దాల పాటు పాలించిన ప్రాంతాల నుండి ఎన్నికయ్యారు. అతని తల్లి, రాణి శ్యామ్ కుమారి దేవి, పార్లమెంటు సభ్యురాలు.

## రాజకీయ జీవితం

### మధ్యప్రదేశ్‌ శాసన సభ్యురాలు
తన భర్త ఆకస్మిక మరణం తర్వాత, ఊర్మిళా సింగ్ రాజకీయ రంగంలోకి అడుగుపెట్టి గతంలో ఆయన నిర్వహించిన అసెంబ్లీ స్థానంలో పోటీ చేశారు. ఆమె కుటుంబ బరో నుండి మధ్యప్రదేశ్ అసెంబ్లీకి వరుసగా అనేక సార్లు ఎన్నికయ్యారు, 1985 నుండి 2003 వరకు సభ్యురాలిగా కొనసాగారు.

ఆమె డెయిరీ డెవలప్‌మెంట్ రాష్ట్ర మంత్రిగా (1993–95), సాంఘిక సంక్షేమం, గిరిజన సంక్షేమం (1998–2003) కేబినెట్ మంత్రిగా పనిచేశారు. ఆమె 1996, 1998 మధ్య MP కాంగ్రెస్ అధ్యక్షురాలిగా కూడా పనిచేసింది 

కొత్త రాష్ట్రం ఛత్తీస్‌గఢ్ 2000లో మధ్యప్రదేశ్ నుండి వేరు చేయబడింది, ఊర్మిళ నియోజకవర్గం ఇప్పుడు కొత్త రాష్ట్రం యొక్క భాగానికి పడిపోయింది. ఊర్మిళా సింగ్ 2000, 2003 మధ్య ఛత్తీస్‌గఢ్‌లోని మొట్టమొదటి శాసనసభలో సభ్యురాలు. 2003 అసెంబ్లీ ఎన్నికలలో రెండు రాష్ట్రాల్లోనూ కాంగ్రెస్ పార్టీ ఘోర పరాజయాన్ని చవిచూసింది, ఓడిపోయిన వారిలో ఊర్మిళ సింగ్ ఒకరు.2008 ఎన్నికల్లోనూ ఆమె ఓడిపోయారు.

### గవర్నర్ గా
ఆమె కాంగ్రెస్ పార్టీకి చేసిన సేవలకు గుర్తింపుగా, కాంగ్రెస్ నేతృత్వంలోని కేంద్ర ప్రభుత్వం లో ఆమెను హిమాచల్ ప్రదేశ్ గవర్నర్‌గా నియమించింది. ఆమె 2010 జనవరి 25న పదవీ బాధ్యతలు స్వీకరించారు, 2015 జనవరి 24న తన పదవీకాలాన్ని పూర్తి చేశారు, హిమాచల్‌ ప్రదేశ్ మొదటి మహిళా గవర్నర్ అయ్యారు. హిమాచల్ ప్రదేశ్ రాష్ట్రానికి మొదటి మహిళా గవర్నర్ అయ్యారు.

## మరణం
ఊర్మిళ సింగ్ 2018 మే 29న 71వ ఏట మరణించారు. ఊర్మిళ సింగ్ మెదడు సంబంధిత సమస్యలతో బాధపడుతోంది. ఆమె పరిస్థితి నిలకడగా ఉండడంతో ఓ ప్రైవేట్ ఆస్పత్రిలో చేర్పించారు. ఆమెకు ఇద్దరు కుమారులు, ఒక కుమార్తె ఉన్నారు.
## మూలాలు

వర్గం:2018 మరణాలు
వర్గం:1946 జననాలు
వర్గం:హిమాచల్ ప్రదేశ్ గవర్నర్లు
లవ్లీ ప్రొఫెషనల్ యూనివర్సిటీ

**లవ్లీ ప్రొఫెషనల్ యూనివర్శిటీ** భారతదేశంలోని పంజాబ్‌లో చహేరు, ఫగ్వారాలో ఉన్న ప్రైవేట్ విశ్వవిద్యాలయం. లవ్లీ ప్రొఫెషనల్ యూనివర్శిటీ యాక్ట్, 2005 (పంజాబ్ చట్టం 2005) ప్రకారం లవ్లీ ఇంటర్నేషనల్ ట్రస్ట్ ద్వారా 2005లో ఈ విశ్వవిద్యాలయం స్థాపించబడింది. దీని కార్యకలాపాలు 2006లో  ప్రారంభించబడ్డాయి.

## క్యాంపస్
యూనివర్సిటీ క్యాంపస్ జలంధర్-ఢిల్లీ జీటి రోడ్‌లోని చహేరు గ్రామంలో 600 ఎకరాలలో విస్తరించి ఉంది.

## గవర్నెన్స్
విశ్వవిద్యాలయం ఛాన్సలర్ అశోక్ కుమార్ మిట్టల్ ఆధ్వర్యంలో నడుస్తుంది. పరిపాలన, కార్యకలాపాలు సంస్థ ప్రో-ఛాన్సలర్ రష్మీ మిట్టల్ చే నిర్వహించబడుతున్నాయి. ప్రీతి బజాజ్ యూనివర్సిటీ ప్రస్తుత వైస్ ఛాన్సలర్.

## అఫిలియేషన్స్
ఈ విశ్వవిద్యాలయం యూనివర్సిటీ గ్రాంట్స్ కమిషన్, ఫార్మసీ కౌన్సిల్ ఆఫ్ ఇండియా, బార్ కౌన్సిల్ ఆఫ్ ఇండియా మొదలైన జాతీయ ఫెసిలిటేటర్లచే అనుబంధించబడింది.

అలాగే స్కూల్ ఆఫ్ అగ్రికల్చర్ ఇండియన్ కౌన్సిల్ ఆఫ్ అగ్రికల్చరల్ రీసెర్చ్ ద్వారా గుర్తింపు పొందింది.

లవ్లీ ప్రొఫెషనల్ యూనివర్సిటీకి కామన్వెల్త్ విశ్వవిద్యాలయాల సంఘం (Association of Commonwealth Universities)లో సభ్యత్వం ఉంది.

దూరవిద్య కార్యక్రమాలు యూజీసి దూరవిద్య బ్యూరో (Distant Education Bureau)చే ఆమోదించబడ్డాయి.

## స్కూళ్లు
వ్యాపారం (business), ఫ్యాషన్ డిజైన్, ఇంజనీరింగ్, చట్టం (law), విద్య (education), వ్యవసాయం (agriculture), హ్యుమానిటీస్, టూరిజం మొదలైన వివిధ విషయాలపై ఈ విశ్వవిద్యాలయం స్కూళ్లను కలిగిఉంది.

## ర్యాంకింగ్‌లు
టైమ్స్ హయ్యర్ ఎడ్యుకేషన్ వరల్డ్ యూనివర్శిటీ ర్యాంకింగ్స్ 2022 ఎల్‌పీయూకి 1001–1200వ ర్యాంక్ ఇచ్చింది.  2024 లొ యూనివర్శిటీ ర్యాంకింగ్స్ మెరుగుపరుచుకొని 801 ర్యాంక్  లో నిలచినది.   భారతదేశంలో, నేషనల్ ఇనిస్టిట్యూషనల్ ర్యాంకింగ్ ఫ్రేమ్‌వర్క్ లవ్లీ ప్రొఫెషనల్ యూనివర్శిటీకి మొత్తం 81వ ర్యాంక్, విశ్వవిద్యాలయాలలో 62వ ర్యాంక్ ఇచ్చింది. ఇది భారతదేశంలో నిర్వహణలో 37వ, ఫార్మసీలో 23వ, ఇంజనీరింగ్‌లో 66వ, న్యాయశాస్త్రంలో 24వ, ఆర్కిటెక్చర్ ర్యాంకింగ్‌లో 12వ స్థానంలో నిలిచింది.

ఎల్‌పీయూ నేషనల్‌ అసెస్‌మెంట్‌ అండ్‌ అక్రిడిటేషన్‌ కౌన్సిల్‌ (న్యాక్‌) నుంచి ‘ఎ++’ గ్రేడ్ సాధించింది.

## మూలాలు
రవి సిన్హా

భారత గూడచారి విభాగమైన రీసెర్చ్ అండ్ ఎనాలసిస్ వింగ్ ( రా ) కు నూతన అధిపతిగా సీనియర్ ఇండియన్ పోలీస్ సర్వీస్ ( ఐపీఎస్) అధికారి **రవి సిన్హా** నియమితుడయ్యాడు.. రవి సిన్హా నియామకాన్ని మంత్రిమండలి నియామకాల కమిటీ ఆమోదించింది. ఛత్తీస్‌గఢ్ రాష్ట్రానికి చెందిన 1988 బ్యాచ్ కు చెందిన సిన్హాను రా చీఫ్ గా నియమిస్తూ 2023 జూన్ 19వ తేదీన కేంద్ర సిబ్బంది వ్యవహారాల మంత్రిత్వ శాఖ ఉత్తర్వులు జారీ చేసింది. బాధ్యతలు చేపట్టిన తేదీ నుండి 2 సంవత్సరాల పాటు లేదంటే తదుపరి ఉత్తర్వుల వరకు ... ఇందులో ఏది ముందైతే అంతవరకు ఆయన రా చీఫ్ పదవిలో కొనసాగుతారు. విదేశాలలో అత్యంత కీలకమైన  నిర్వహిస్తూ ఉంటుంది. భారత ఇంటెలిజెన్స్ విభాగంలో ప్రతిభావంతుడుగా ఈయనకు పేరుంది. పొరుగు దేశాలలో జరిగే పరిణామాలపై పట్టుంది. ముఖ్యంగా ఈయన జమ్మూ కాశ్మీర్, ఈశాన్య భారత్ వామపక్ష తీవ్రవాదంపై పనిచేశారు.

## మూలాలు


వర్గం:రా చీఫ్
వర్గం:భారత గూడచార్య విభాగం
సీమా దేశాయ్

**సీమా దేశాయ్** భారతదేశం తరపున టెస్ట్ స్థాయిలో ఆడిన ఒక భారతీయ క్రికెట్ క్రీడాకారిణి. 1965 జనవరి 9న బీహార్, తూర్పు సింగ్ భూమ్ లో జన్మించింది. ఆమె కుడి చేతి బ్యాట్స్‌ వుమన్. మీడియం పేస్ బౌలింగ్ చేసింది. 1980 నుండి 30 సంవత్సరాలకు పైగా ఆమె 1,000కు పైగా ప్రొఫెషనల్ క్రికెట్ మ్యాచ్‌లు ఆడింది. ఆమె తన బ్యాటింగ్‌తో 14 శతకాల పరుగులు సాధించి, 900 కంటే ఎక్కువ వికెట్లు తీసింది. ఆమె 2013 జూన్ 14లో క్యాన్సర్‌తో మరణించింది.

## ప్రస్తావనలు

వర్గం:భారతీయ మహిళా క్రికెట్ క్రీడాకారులు
వర్గం:2013 మరణాలు
వర్గం:1965 జననాలు
వర్గం:భారతీయ క్రికెట్ క్రీడాకారులు
వర్గం:క్రీడాకారిణులు
రేణుకా మజుందార్

**రేణుకా మజుందార్** ఒక భారతీయ మాజీ క్రికెట్ క్రీడాకారిణి. ఆమె 1962 సెప్టెంబరు 15 న జన్మించింది.

ఆమె కుడిచేతి మీడియం బౌలర్ కుడిచేతి వాటం బ్యాటర్‌గా ఆడింది. ఆమె 1982 ప్రపంచ కప్‌లో ఇంటర్నేషనల్ XI జట్టు తరపున ఆరు ఒక రోజు అంతర్జాతీయ పోటీలలో ఆడింది. రేణుక తన మొదటి ఒక రోజు ఆట న్యూజిలాండ్ తో 1982 జనవరి లో, చివరిది 1982 ఫిబ్రవరిలో ఇంగ్లాండ్ తో ఆడింది. ఆమె ఢిల్లీ తరపున దేశవాళీ క్రికెట్ ఆడింది.

## ప్రస్తావనలు

## బాహ్య లింకులు

* 
* Renuka Majumder at CricketArchive (subscription required)

వర్గం:భారతీయ మహిళా క్రికెట్ క్రీడాకారులు
వర్గం:1962 జననాలు
వర్గం:జీవిస్తున్న ప్రజలు
వర్గం:క్రీడాకారిణులు
వర్గం:భారతీయ క్రికెట్ క్రీడాకారులు
ఖగారియా శాసనసభ నియోజకవర్గం

**ఖగారియా శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం ఖగరియా జిల్లా, ఖగారియా లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి. ఈ అసెంబ్లీ నియోజకవర్గం పరిధిలో ఖగారియా మునిసిపాలిటీ, ఖగారియా కమ్యూనిటీ డెవలప్‌మెంట్ బ్లాక్‌లోని భదాస్ దక్షిణి, భదాస్ ఉత్తరి, కాసింపూర్, మథురాపూర్, బచౌతా, సంహౌలీ, రాంకో, సన్సార్‌పూర్, గౌరశక్తి, మరార్ దక్షిణి, మరార్ ఉత్తరి, రసూంక్, ఉత్తర మరార్, రహీంపూర్ ఉత్తరి, రహీంపూర్ మధ్య, రహీంపూర్ దక్షిణ్, లాభగారియా, కొథియా గ్రామ పంచాయితీలు ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
బెల్దౌర్ శాసనసభ నియోజకవర్గం

**బెల్దౌర్ శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం ఖగరియా జిల్లా, ఖగారియా లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి. ఈ అసెంబ్లీ నియోజకవర్గం పరిధిలో బెల్దౌర్, చౌతం కమ్యూనిటీ డెవలప్‌మెంట్ బ్లాక్‌లు, గోగ్రి కమ్యూనిటీ డెవలప్‌మెంట్ బ్లాక్‌లోని బన్ని, జిక్తియా, సమస్‌పూర్, మహేశ్‌ఖుంట్, పక్రైల్, మైరా, బల్తారా, పావ్రా, కోయెలా, బోర్నా గ్రామ పంచాయతీలు గ్రామ పంచాయితీలు ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
పర్బట్టా శాసనసభ నియోజకవర్గం

**పర్బత్తా శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం ఖగరియా జిల్లా, ఖగారియా లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి. ఈ అసెంబ్లీ నియోజకవర్గం పరిధిలో పర్బట్టా కమ్యూనిటీ డెవలప్‌మెంట్ బ్లాక్‌, గోగ్రి కమ్యూనిటీ డెవలప్‌మెంట్ బ్లాక్‌లోని గోగ్రి జమాల్‌పూర్ నోటోఫోడ్ ప్రాంతం, రతన్, గోగ్రి, జమాల్‌పూర్ నార్త్, జమాల్‌పూర్ సౌత్, రాంపూర్, మస్కిపూర్, పస్రాహా, బసుదేపూర్, ఇటాహరి, షెర్చక్లా, పైకాంత్, దేవోత, గౌచారి, మదర్‌పూర్ గ్రామ పంచాయతీలు గ్రామ పంచాయతీలు గ్రామ పంచాయితీలు ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
గన్స్ & గులాబ్స్

**గన్స్ & గులాబ్స్** 2023లో విడుదలైన వెబ్‌సిరీస్‌. డీ2ఆర్ ఫిల్మ్స్ & నెట్‌ఫ్లిక్స్ నిర్మించిన ఈ వెబ్‌సిరీస్‌ కు  రాజ్ నిడిమోరు & కృష్ణ డీకే దర్శకత్వం వహించారు. ఆదర్శ్‌ గౌరవ్, గుల్షన్‌ దేవయ్య, గౌత‌మ్ శ‌ర్మ‌ ప్రధాన పాత్రల్లో నటించిన ఈ వెబ్ సిరీస్  తెలుగు ట్రైల‌ర్‌ను ఆగస్ట్ 8న విడుదల చేసి, వెబ్ సిరీస్‌ను ఆగ‌ష్టు 18న నెట్‌ఫ్లిక్స్‌లో విడుదలైంది.
## కథ
టిప్పు (రాజ్ కుమార్ రావ్) గులాబ్ గంజ్ బైక్ మెకానిక్. టిప్పు రెండు హత్యలు చేస్తాడు. దొరికిపోతాడనే భయంతో ఆ ఊరి నుంచి పారిపోవాలనుకుంటాడు. గాంచీ (సతీశ్) అనే ధనవంతుడు స్మగ్లింగ్ చేయిస్తుంటాడు. అతని కొడుకు చోటా గాంచీ (ఆదర్శ్ గౌరవ్) తండ్రిలా అవ్వాలని, గుర్తింపు కోసం తపన పడుతుంటాడు. నార్కోటిక్స్ ఆఫీసర్ అర్జున్ వర్మ (దుల్కర్ సల్మాన్) చాలా స్ట్రిక్ట్ పోలీస్ ఆఫీసర్. గులాబ్ గంజ్ స్మగ్లింగ్ చేసే గ్యాంగ్లను పట్టుకోవడానికి ప్రయత్నిస్తుంటాడు. టిప్పు పారిపోయాడా ? లేదా ? చోటా గాంచీ లక్ష్యం నెరవేరుతుందా? ఆఫీసర్ అర్జున్ స్మగ్లరి ని ఎలా పట్టుకుంటాడు? అనేదే మిగతా సినిమా కథ.
## నటీనటులు

* రాజ్‌కుమార్ రావు 
* దుల్కర్ సల్మాన్
* గుల్షన్ దేవయ్య
* ఆదర్శ్ గౌరవ్ 
* సుశీల్ కుమార్
* రజతవ దత్తా
* గౌతమ్ శర్మ
* గౌరవ్ శర్మ
* సతీష్ కౌశిక్
* నీలేష్ దివేకర్
* టిజె భాను
* పూజా గోర్
* సుహాని సేథి
* శ్రేయ ధన్వంతరి
* విపిన్ శర్మ
* అష్మిత్ కుందర్
* మనుజ్ శర్మ
* సంచయ్ గోస్వామి
* వరుణ్ బడోలా
* జీతేంద్ర శాస్త్రి
* క్రిష్ రావు
* తనిష్క్ చౌదరి
* అరహం సావంత్
* అద్రిజా సిన్హా
* కుమార్ సౌరభ్

## ఎపిసోడ్స్

## మూలాలు

## బయటి లింకులు
* 

వర్గం:2023 హిందీ వెబ్​సిరీస్‌
కె.సి. ఇబ్రహీం

**ఖాన్‌మహమ్మద్ కాసుంబోయ్ ఇబ్రహీం** (1919 జనవరి 2 6- 2007 నవంబరు 12) 1948-49 సీజన్‌లో నాలుగు టెస్టులు ఆడిన భారతీయ క్రికెటరు.

## క్రికెట్ కెరీర్
ఇబ్రహీం బొంబాయిలో జన్మించాడు. సెయింట్ జేవియర్ కళాశాలలో చదివాడు. అతను బాంబే తరపున 1938-39 నుండి 1949-50 వరకు టాప్-ఆర్డర్ బ్యాట్స్‌మెన్‌గా దేశీయ క్రికెట్ ఆడాడు. అప్పుడప్పుడు బ్యాటింగు ఓపెనింగు కూడా చేసాడు. బాంబే పెంటాంగులర్‌లో ముస్లింల తరపున ఆడాడు. ఫస్ట్ క్లాస్ క్రికెట్లో వరుసగా రెండు అవుట్‌ల మధ్య అత్యధిక పరుగులు చేసిన రికార్డు ఇబ్రహీంకు ఉంది:  1947-48లో, అతను వరుస ఇన్నింగ్స్‌లలో 218, 36, 234, 77 - అన్నీ నాటౌట్లే చేసాడు. ఆ తర్వాతి ఇన్నింగ్సులో 144 వద్ద అవుటయ్యాడు. ఈ మొత్తం 709 పరుగులు చేశాడు. వరుసగా రెండు ఫస్ట్‌క్లాస్ మ్యాచ్‌ల్లో, మొత్తం ఇన్నింగ్సంతా ఆడి ఆ రెండు సార్లూ డబుల్ సెంచరీ చేసిన ఏకైక ఆటగాడు ఇబ్రహీం.  ఆ సీజన్‌లో అతను 167.29 బ్యాటింగ్ సగటుతో 1,171 పరుగులు చేశాడు. 1948లో ఇండియన్ క్రికెటర్ ఆఫ్ ది ఇయర్‌గా ఎంపికయ్యాడు. 1948 రంజీ ట్రోఫీని గెలుచుకున్న బాంబే జట్టుకు ఇబ్రహీం కెప్టెన్‌. ఫైనల్‌లో 219 పరుగులు చేశాడు.

అతని ఫస్ట్ క్లాస్ కెరీర్ బ్యాటింగ్ సగటు 61.24. చరిత్రలో ఇది తొమ్మిదో అత్యధికం (కనీసం 50 సార్లు బ్యాటింగ్ చేసిన వారిలో). అతను 1948-49లో వెస్టిండీస్‌పై నాలుగు టెస్టులు ఆడాడు. వినూ మన్కడ్‌తో కలిసి బ్యాటింగ్ ప్రారంభించి, మొదటి టెస్టులో 85. 44 పరుగులు చేశాడు. అయితే తర్వాతి ఆరు టెస్టు ఇన్నింగ్స్‌లలో 40 పరుగులు మాత్రమే చేశాడు.

## క్రికెట్ నుంచి రిటైర్మెంట్
వృద్ధాప్యంలో అతను అనారోగ్యంతో బాధపడ్డాడు. 88 సంవత్సరాల వయస్సులో పాకిస్తాన్‌లో కరాచీలోని తన స్వగృహంలో మరణించాడు. అతను మరణించే సమయానికి జీవించి ఉన్న భారతీయ టెస్టు క్రికెటర్లలో అత్యంత వృద్ధుడు.

## మూలాలు

వర్గం:ముంబై క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:2007 మరణాలు
వర్గం:1919 జననాలు
వర్గం:Articles with hAudio microformats
సదాశివ్ షిండే

**సదాశివ గణపత్రావు** "**సాదు**" **షిండే** (1923 ఆగస్టు 18 - 1955 జూన్ 22) 1946 నుండి 1952 వరకు ఏడు టెస్ట్ మ్యాచ్‌లు ఆడిన భారతీయ క్రికెట్ ఆటగాడు. అతని కుమార్తె, ప్రతిభా పవార్, రాజకీయ నాయకుడు శరద్ పవార్ భార్య.

## క్రికెట్ కెరీర్
లెగ్-స్పిన్నరైన షిండే లెగ్ బ్రేక్, సాంప్రదాయ గూగ్లీలే కాకుండా, వేరే గూగ్లీని కూడా బౌలింగ్ చేయగలడు. సుజిత్ ముఖర్జీ ప్రకారం, "మామూలుగా వేసే మణికట్టుతో తిప్పే బంతి తరువాత వచ్చే ఈ బంతి ఎప్పుడూ ఆశ్చర్యాన్ని కలిగించేది. మూడవ వేలును బంతి పైన పెట్టి తిప్పి స్పిన్ చేసే ఈ బంతి, పిచ్ నుండి ఊహించని విధంగా వేగంగా లేచేది. షార్ట్ పిచ్‌లో వేస్తే దాని రహస్యం తెలిసిపోతుంది గానీ, సరిగ్గా పిచ్ చేస్తే, దాన్ని ఆడడం దాదాపు అసాధ్యం." 

1943-44లో బాంబేపై మహారాష్ట్ర తరపున 75.5 ఓవర్లలో 186 పరుగులకు 5 వికెట్లు తీయడం ఫస్ట్ క్లాస్ క్రికెట్‌లో షిండే మొదటి ప్రదర్శన. ఆ మ్యాచ్‌లో విజయ్ మర్చంట్ బాంబే తరపున 359 పరుగులు చేసి నాటౌట్‌గా నిలిచాడు.  షిండే 1946లో భారత జట్టుతో కలిసి ఇంగ్లండ్‌లో పర్యటించాడు. టూర్ మ్యాచ్‌లలో 39 వికెట్లు పడగొట్టాడు. లార్డ్స్‌లో జరిగిన టెస్ట్ మ్యాచ్‌లో మాత్రమే కనిపించిన షిండే, రుసీ మోడీతో కలిసి చివరి వికెట్‌కు 43 పరుగుల భాగస్వామ్యం నెలకొల్పాడు. కానీ బంతితో సాధించినది తక్కువే. ఆ తర్వాత ఐదేళ్లలో అతను మరొక్క టెస్టు మాత్రమే ఆడాడు.

1951–52లో ఇంగ్లండ్‌పై ఢిల్లీలో జరిగిన టెస్టుల్లో అతని ఒక పెద్ద విజయం లభించింది. సిరీస్‌లో మొదటి రోజు లంచ్‌కు ముందు మూడో మార్పుగా అతడు బౌలింగ్‌లోకి వచ్చాడు. భోజనం చేసిన వెంటనే అతను గూగ్లీతో డాన్ కెన్యాన్ మిడిల్ స్టంప్‌ను బౌల్డ్ చేసాడు. జాక్ రాబర్ట్‌సన్ ఎల్‌బిడబ్ల్యు, డొనాల్డ్ కార్‌కు లెగ్ బ్రేక్‌ వేసి, వికెట్ కీపర్ నానా జోషికి క్యాచ్ ఇప్పించాడు. ఈ సమయంలో అతను 8-2-16-3తో ఉన్నాడు. టీ తర్వాత అతను మరో మూడు వికెట్లు తీశాడు. ఇంగ్లాండ్ ముగింపుకు ఐదు నిమిషాల ముందు 203 పరుగులకే ఆలౌట్ అయింది. షిండే గణాంకాలు 6/91. భారత్‌కు తొలి ఇన్నింగ్స్‌లో ఆధిక్యం లభించింది. రెండో ఇన్నింగ్స్‌లో ఇంగ్లండ్‌ను ఔట్ చేయడానికి రెండు రోజుల సమయం ఉంది. కానీ షిండే తన బౌలింగ్‌లో వికెట్‌ పొందే అవకాశాలు ఏడింటిని కోల్పోయాడు. మరీ ముఖ్యంగా జోషి, దత్తాజీరావు గైక్వాడ్ల  చేతుల్లో. ఇంగ్లాండ్ ఆ మ్యాచ్‌ను కాపాడుకోగలిగింది. షిండే స్వయంగా ఒక రనౌట్‌ చేసే అవకాశాన్ని జారవిడుచుకున్నాడు.

షిండే 1952లో ఇంగ్లండ్‌కు జట్టులో చోటు సంపాదించాడు (బహుశా సుభాష్ గుప్తే స్థానంలో). అతను టూర్ మ్యాచ్‌లలో 39 వికెట్లు తీశాడు, అయితే లీడ్స్‌లో పీటర్ మే వికెట్టు టెస్టుల్లో అతని చివరి వికెట్.

కనీసం పది ఇన్నింగ్స్‌లు ఆడిన టెస్ట్ క్రికెటర్లలో, వారు చేసిన అత్యధిక స్కోరును మించి, బ్యాటింగ్ సగటు ఉన్న ఇద్దరిలో షిండే ఒకరు.  మరొకరు పాకిస్థాన్ ఆటగాడు అంటావో డిసౌజా. 

రంజీ ట్రోఫీలో మహారాష్ట్ర, బాంబే, బరోడాలకు ప్రాతినిధ్యం వహించిన షిండే, ఫస్ట్ క్లాస్ మ్యాచ్‌ల్లో 230 వికెట్లు పడగొట్టాడు. అతని అత్యుత్తమ బౌలింగ్ గణాంకాలు 1950-51లో రంజీ ట్రోఫీలో గుజరాత్‌పై బాంబే తరఫున 162 పరుగులకు 8 వికెట్లు. అయితే ఆ మ్యాచ్‌ను గుజరాత్, ఇన్నింగ్స్ 166 పరుగులతో గెలిచుకుంది. 

షిండే  సంవత్సరాల వయస్సులో టైఫాయిడ్‌తో మరణించాడు. షిండే రాజకీయ నాయకుడు, BCCI మాజీ అధ్యక్షుడూ అయిన శరద్ పవార్‌కు మామ.

## మూలాలు

వర్గం:మహారాష్ట్ర క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:ముంబై క్రికెట్ క్రీడాకారులు
వర్గం:1955 మరణాలు
వర్గం:1923 జననాలు
వర్గం:Articles with hAudio microformats
ఫిరోజ్ పాలియా

**ఫిరోజ్ ఎడుల్జీ పాలియా** (1910 సెప్టెంబరు 5 - 1981 సెప్టెంబరు 9) తొలి తరం భారతీయ క్రికెట్ ఆటగాడు.  పాలియా 1932లో లార్డ్స్‌లో తన మొట్టమొదటి టెస్ట్ మ్యాచ్‌ ఆడాడు. ఫీల్డింగ్ చేస్తున్న సమయంలో అతనికి గాయమైంది. రెండో ఇన్నింగ్స్‌లో అతను నడవలేని స్థితిలో ఉన్నప్పటికీ, చివరి వ్యక్తిగా బ్యాటింగ్ చేశాడు. మళ్లీ 1936లో ఇంగ్లండ్‌లో పర్యటించి, లార్డ్స్‌లో ఆడాడు.

అతను రంజీ ట్రోఫీలో యునైటెడ్ ప్రావిన్స్, బాంబే పెంటాంగ్యులర్‌లో పార్సీలకు ప్రాతినిధ్యం వహించాడు. అతని అత్యధిక స్కోరు 1939-40లో మహారాష్ట్రపై చేసిన 216 పరుగులు. అతను ఆకర్షణీయమైన ఎడమ చేతి బ్యాట్స్‌మన్, ఉపయోగకరమైన స్పిన్నర్. 

కొంతకాలం పాలియా, విజయనగరం మహారాజ్‌కుమార్ కొలువులో ఉన్నాడు. తరువాత బెంగళూరులో కలప, ఫర్నిచర్ వ్యాపారం చేసాడు. అతని తండ్రి 1920లలో బొంబాయిలోని వ్యాపార వర్గాలలో ప్రముఖ వ్యక్తి.

## మూలాలు

వర్గం:ముంబై క్రికెట్ క్రీడాకారులు
వర్గం:1910 జననాలు
వర్గం:1981 మరణాలు
వర్గం:ఉత్తర ప్రదేశ్ క్రికెట్ క్రీడాకారులు
వర్గం:తమిళనాడు క్రికెట్ క్రీడాకారులు
వర్గం:కర్ణాటక క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:Articles with hAudio microformats
అమీర్ ఎలాహి

**అమీర్ ఎలాహి** (1908 సెప్టెంబరు 1 - 1980 డిసెంబరు 28) ఒకటి కంటే ఎక్కువ దేశాల తరఫున టెస్టు క్రికెట్ ఆడిన పదిహేను మంది క్రికెటర్లలో ఒకడు.  1947లో ఆస్ట్రేలియాతో భారత్ తరఫున, స్వాతంత్ర్యం తరువాత పాకిస్తాన్  తరఫునా టెస్టులు ఆడినందున అతనికి ఈ గౌరవం లభించింది. అతను తన కెరీర్‌లో 6 టెస్టులు ఆడగా, అందులో పాకిస్తాన్ తరపున 5 ఆడాడు. భారత్‌పై కూడా ఆడాడు. పాకిస్థాన్‌కు తొలి సిరీస్‌లో, అతను కలకత్తాలో తన చివరి టెస్టు ఆడినప్పుడు, అతని వయస్సు 44 సంవత్సరాలు. అతను మీడియం పేసర్‌గా బౌలింగ్1ఉ ప్రారంభించి తరువాతి కాలంలో లెగ్ స్పిన్ బౌలరుగా మారాడు.

## ప్రారంభ సంవత్సరాల్లో
టెస్ట్ క్రికెట్‌లోకి ప్రవేశించే ముందు, అతను 1936లో భారత జట్టుతో కలిసి ఇంగ్లాండ్‌లో పర్యటించాడు. 42.94 సగటుతో 17 వికెట్లు పడగొట్టాడు. ఆ తర్వాత 1947-48లో ఆస్ట్రేలియా పర్యటనలో 65.87 సగటుతో 8 వికెట్లు తీయగలిగాడు.స్వాతంత్ర్యం ముందు భారత్‌లో అమీర్ ఇలాహి ప్రసిద్ధ ఆటగాడు. రంజీ ట్రోఫీలో 24.72 సగటుతో 193 వికెట్లు తీశాడు.

స్వాతంత్య్రానంతరం పాకిస్థాన్‌కు వెళ్లి, ఆ తర్వాత పాకిస్థాన్ జట్టుతో కలిసి 1952–53లో పర్యటనకు భారత్‌ వచ్చాడు. అపుడు 38.76 సగటుతో 13 వికెట్లు తీశాడు. మద్రాస్‌లో (ప్రస్తుతం చెన్నై) అతను జుల్ఫికర్ అహ్మద్‌తో కలిసి చివరి వికెట్‌కు 104 పరుగులు చేశాడు. దీనిలో అతను 47 పరుగులు అందించాడు. 

అమీర్ ఎలాహి 1980 డిసెంబరు 28 న 72 సంవత్సరాల వయసులో, కరాచీలో  మరణించాడు.

## మూలాలు



వర్గం:రాజస్థాన్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:1980 మరణాలు
వర్గం:1908 జననాలు
వర్గం:Articles with hAudio microformats
వర్గం:పటియాలా క్రికెట్ క్రీడాకారులు
బాకా జిలానీ

**మహ్మద్ బాఖా ఖాన్ జిలానీ**  (20 జూలై 1911 - 2 జూలై 1941) టెస్ట్ క్రికెట్‌లో భారతదేశానికి ప్రాతినిధ్యం వహించిన బౌలర్ .

## ప్రారంభ జీవితం
జిలానీ 1911 జూలై 20న పంజాబ్‌లోని జలంధర్‌లో జన్మించారు. అతను మాజిద్ ఖాన్, జావేద్ బుర్కీ, పాకిస్తాన్ మాజీ ప్రధాన మంత్రి అయిన ఇమ్రాన్ ఖాన్‌ల కుటుంబానికి పెళ్ళి ద్వారా బంధువయ్యాడు. 

## కెరీర్
రైట్ ఆర్మ్ మీడియం-పేస్డ్ బౌలర్‌గా, మంచి దిగువ వరుస బ్యాట్స్‌మన్‌గా, అతను తొలి ఫస్ట్-క్లాస్ అటలోనే పన్నెండు వికెట్లతో తన కెరీర్‌ను ప్రారంభించాడు. అతను 1934-35లో జరిగిన మొదటి టోర్నమెంట్ సెమీఫైనల్‌లో దక్షిణ పంజాబ్‌పై ఉత్తర భారతదేశం తరపున రంజీ ట్రోఫీలో మొదటి హ్యాట్రిక్ సాధించాడు.  సదరన్ పంజాబ్ 22 పరుగులకే ఆలౌటైంది. ఇది 76 ఏళ్లుగా పోటీలో అత్యల్ప స్కోరు.  

కెప్టెన్ విజ్జీ, మాజీ కెప్టెన్ CK నాయుడు ల నేతృత్వంలో రెండు వర్గాలుగా భారత జట్టు చీలిపోయి వారిమధ్య జరిగిన అంతర్గత పోరుతో నాశనమైపోయిన 1936 ఇంగ్లాండ్‌ పర్యటనలో జిలానీ, తన ఏకైక టెస్ట్ మ్యాచ్ ఆడాడు. జిలానీ విజ్జీ వర్గానికి చెందినవాడు. ఓవల్‌లో జరిగిన టెస్ట్ మ్యాచ్‌కు కొన్ని రోజుల ముందు, అల్పాహారానికి వెళ్తూ జిలానీ, నాయుడును బహిరంగంగా అవమానించాడు. ఆ తరువాత అతనికి దక్కిన తొలి టెస్టు అవకాశం ఈ సంఘటన వల్లనే అని అంటారు. ఆ టెస్టులో అతను పదహారు పరుగులు చేసి, వైకెట్లేమీ లేకుండా పదిహేను ఓవర్లు వేసాడు. కోటా రామస్వామి ప్రకారం, పర్యటన సమయంలో జిలానీకి అధిక రక్తపోటు, నిద్రలేమి, నిద్రలో నడవడం, హింసాత్మకమైన కోపం ఉండేవి. “అతను ఎప్పుడు మామూలుగా ఉంటాడో, ఎప్పుడు అదుపు చేసుకోలేని కోపానికి లోనౌతాడో ఎవరూ చెప్పలేని పరిస్థితి ఉండేది. పర్యటనలో అతను నిరంతరం చికిత్స పొందుతూ ఉండేవాడు". 

జలంధర్‌లో అదనపు అసిస్టెంట్ కమీషనరుగా పనిచేస్తూ జిలానీ, తన ముప్పైవ పుట్టినరోజుకు కొన్ని రోజుల ముందు మరణించాడు. తద్వారా అమర్ సింగ్ తర్వాత తక్కువ వయసులో మరణించిన రెండవ భారతీయ టెస్టు క్రికెటరతడు. అతనికి మూర్ఛ వచ్చి, జులంధర్‌లోని తన ఇంటి బాల్కనీ నుండి పడిపోయి, అక్కడికక్కడే మరణించాడు. 

## ఇవి కూడా చూడండి

* ఒక టెస్ట్ వండర్

## మూలాలు

వర్గం:భారతీయ క్రికెట్ క్రీడాకారులు
వర్గం:1941 మరణాలు
వర్గం:1911 జననాలు
వర్గం:Articles with hAudio microformats
వర్గం:పటియాలా క్రికెట్ క్రీడాకారులు
కన్వర్ రాయ్ సింగ్

**కన్వర్ రాయ్ సింగ్** (1922 ఫిబ్రవరి 24 - 1993 నవంబరు 12) 1948లో ఒక టెస్ట్ మ్యాచ్ ఆడిన భారతీయ క్రికెట్ ఆటగాడు. కుడిచేతి వాటం బ్యాట్స్‌మన్, రాయ్ సింగ్ 1947-48లో ఆస్ట్రేలియా పర్యటనకు ఎంపికయ్యాడు. 1940 నుండి 1961 వరకు సాగిన అతని కెరీర్‌లో, రాయ్ సింగ్ ఫస్ట్-క్లాస్ క్రికెట్‌లో 30.13 సగటుతో 1,778 పరుగులు చేశాడు. ఇందులో నాలుగు సెంచరీలు, ఏడు అర్ధ సెంచరీలు ఉన్నాయి. 

## ఫస్ట్ క్లాస్ క్రికెట్
కన్వర్ రాయ్ సింగ్ ఫస్ట్-క్లాస్ జీవితం 1940-41 సీజన్ నుండి 1960-61 సీజన్ వరకు కొనసాగింది. కన్వర్, కుడి చేతి వాటం బ్యాట్స్‌మెన్. నాలుగు సెంచరీలు, ఏడు అర్ధసెంచరీలతో 30.13 సగటుతో 1778 పరుగులు చేశాడు.

## అంతర్జాతీయ క్రికెట్
కన్వర్ రాయ్ సింగ్ తన కెరీర్ మొత్తంలో ఒకే ఒక్క టెస్టు ఆడాడు. అతను 1948 జనవరి 1 న మెల్‌బోర్న్‌లో ఆతిథ్య ఆస్ట్రేలియాపై తన తొలి టెస్టు ఆడాడు. ఆ తర్వాత టెస్టులేమీ ఆడలేదు.

కుడిచేతి వాటం బ్యాట్స్‌మెనైన కన్వర్, 1947-48 సీజన్‌లో ఆస్ట్రేలియా పర్యటనకు ఎంపికయ్యాడు. అతనిని జాతీయ జట్టులోకి తీసుకోవడంపై అనేక వివాదాస్పద నివేదికలు వచ్చాయి. దిగువ వరుసలో ఎనిమిదో నంబర్‌లో బ్యాటింగు చేసే అవకాశం లభించింది. ఆడిన ఏకైక టెస్టులో తొలి ఇన్నింగ్స్‌లో 2 పరుగులు, రెండో ఇన్నింగ్స్‌లో 24 పరుగులు చేసి జట్టు తరఫున అత్యధిక పరుగులు చేసిన రెండో ఆటగాడిగా నిలిచాడు.

కన్వర్ రాయ్ సింగ్ ఉత్తరాఖండ్‌లోని డెహ్రాడూన్‌లో 71 సంవత్సరాల వయస్సులో 1993 నవంబరు 12 న మరణించారు.

## ఇవి కూడా చూడండి

* ఒక టెస్ట్ వండర్

## మూలాలు

వర్గం:భారతీయ క్రికెట్ క్రీడాకారులు
వర్గం:1993 మరణాలు
వర్గం:1922 జననాలు
వర్గం:Articles with hAudio microformats
చందూ సర్వటే

**చంద్రశేఖర్ త్రయంబక్ సర్వటే** (1920 జూలై 22 - 2003 డిసెంబరు 23)  భారతీయ క్రికెటర్, వేలిముద్ర నిపుణుడు.  అతను 1946 - 1951 మధ్యకాలంలో భారతదేశం తరపున తొమ్మిది టెస్ట్ మ్యాచ్‌లు ఆడిన ఆల్ రౌండరు. అతని టెస్ట్ బ్యాటింగ్ సగటు 13.00, అతని టెస్ట్ బౌలింగ్ సగటు 124.66. అతను స్లో లెగ్ బ్రేక్‌ వేసేవాడు.

## కెరీర్
సర్వటే ఫస్ట్-క్లాస్ క్రికెట్‌ కెరీర్ 32 సంవత్సరాల పాటు సాగింది. ఈ సమయంలో అతను సెంట్రల్ ప్రావిన్సులు, బేరార్, మహారాష్ట్ర, హిందువులు, బొంబాయి, హోల్కర్, మధ్యప్రదేశ్, విదర్భలకు ప్రాతినిధ్యం వహించాడు.

మే 1946లో ఓవల్‌లో సర్రేతో జరిగిన మ్యాచ్‌లో భారత జట్టు తరపున ఆడుతూ సర్వటే, తన అత్యంత ప్రసిద్ధ ఇన్నింగ్స్‌ను ఆడాడు. జట్టు స్కోరు 205/9 వద్ద ఉన్నపుడు సర్వటే బ్యాటింగ్‌కు వచ్చి, షూట్ బెనర్జీతో కలిసి చివరి వికెట్‌కు 249 పరుగులు జోడించాడు. మొదటి తొమ్మిది వికెట్లన్నీ కలిసి చేసిన దానికంటే వీళ్ళు ఎక్కువ పరుగులు చేసారు. ఇద్దరూ సెంచరీలు చేసారు. 2018 నాటికి, ఫస్ట్-క్లాస్ క్రికెట్‌లో ఇది ఒకే ఒక్క ఉదాహరణగా మిగిలిపోయింది. వారి 249 పరుగుల భాగస్వామ్యం ఫస్ట్-క్లాస్ క్రికెట్‌లో పది, పదకొండో నంబర్ బ్యాట్స్‌మెన్ల మధ్య అత్యధిక భాగస్వామ్యంగా మిగిలిపోయింది. సర్వటే 124 పరుగులతో నాటౌట్‌గా నిలిచాడు. ఆ తరువాత, సర్రే ఇన్నింగ్సులో 5/54 పరుగులిచ్చి 5 వికెట్లు తీసుకున్నాడు. ఈ మ్యాచ్‌లో భారత్,  తొమ్మిది వికెట్ల తేడాతో విజయం సాధించింది.

1951లో బెంగాల్‌పై హోల్కర్‌ జట్టు తరఫున ఆడుతూ సర్వటే, తన అత్యధిక ఫస్ట్‌క్లాస్ స్కోరు 246 చేసాడు. 1946లో మైసూర్‌పై హోల్కర్‌ తరఫున 61 పరుగులకు 9 వికెట్లు పడగొట్టడం అతని అత్యుత్తమ బౌలింగు ప్రదర్శన. ఫస్ట్-క్లాస్ క్రికెట్‌లో అతని బ్యాటింగ్ సగటు 32.73, బౌలింగ్ సగటు 23.54.   

సర్వటే 1980ల ప్రారంభంలో మూడు సంవత్సరాలు జాతీయ సెలెక్టరుగా ఉన్నాడు. 1983లో ఇంగ్లండ్‌లో ప్రపంచ కప్‌ను గెలుచుకున్న భారత జట్టును ఎంపిక చేసిన సెలెక్టర్లలో ఒకడు. మధ్యప్రదేశ్ క్రికెట్ అసోసియేషన్ కార్యదర్శిగా కాకుండా, అతను అనేక సందర్భాల్లో దాని ఎంపిక కమిటీకి ఛైర్మన్‌గా కూడా ఉన్నాడు. సర్వటే కళలు, న్యాయశాస్త్రంలో డిగ్రీలు పొందాడు. వృత్తిరీత్యా అతను వేలిముద్ర నిపుణుడు.  

## మూలాలు

వర్గం:2003 మరణాలు
వర్గం:1920 జననాలు
వర్గం:మహారాష్ట్ర క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:Articles with hAudio microformats
రాజేష్ చౌహాన్

**రాజేష్ చౌహాన్** (జననం 1966 డిసెంబరు 19) 1993 నుండి 1998 వరకు 21 టెస్టులు, 35 వన్డే ఇంటర్నేషనల్స్ ఆడిన మాజీ భారత క్రికెటరు. అతను 1990ల నాటి కుంబ్లే - రాజు - చౌహాన్‌ల స్పిన్ త్రయంలో భాగం.

ఆడిన 21 టెస్టుల్లో అతని తోడ్పాటు పరిమితమే అయినప్పటికీ, వాటిలో భారత్ ఏదీ ఓడిపోలేదు.  1997లో కరాచీలో సక్లైన్ ముస్తాక్ వేసిన చివరి ఓవరులో సిక్స్ కొట్టి, పాకిస్థాన్‌పై భారత్‌కు నాలుగు వికెట్ల విజయాన్ని అందించడం ద్వారా అతను ఎక్కువగా గుర్తుంటాడు. ఛత్తీస్‌గఢ్ జట్టు తరపున ఆడాడు. 

## జీవిత విశేషాలు
రాంచీలో నివసించే అతని తండ్రి గోవింద్ రాజా చౌహాన్ కూడా క్రికెటరే. అతను 1957లో రంజీ ట్రోఫీ,1964లో దులీప్ ట్రోఫీ ఆడాడు. వారి పూర్వీకుల గ్రామం కచ్ ప్రాంతం లోని విడి. అతను కచ్ గుర్జర్ క్షత్రియ అనే చిన్న సమాజానికి చెందినవాడు.   చౌహాన్ 1993-96 సంవత్సరాలలో కచ్ గుర్జార్ క్షత్రియ సంఘానికి ఆల్-ఇండియా యూత్ వింగ్ ఛైర్మన్‌గా కూడా పనిచేశాడు. చురుకైన సామాజిక సభ్యుడు. 

## తరువాత జీవితంలో
2007 ఏప్రిల్‌లో అతను కారు ప్రమాదంలో తీవ్రంగా గాయపడ్డాడు. అనేక ఫ్రాక్చర్లతో పాటు అతని కాలు, వీపు, చేయి, తలపై గాయాలయ్యాయి. అతను ప్రస్తుతం ఛత్తీస్‌గఢ్‌లోని భిలాయ్‌లో నివసిస్తూ, భిలాయ్ స్టీల్ ప్లాంట్‌లో ఉద్యోగం చేస్తున్నాడు. వ్యాపారాన్ని కూడా నడుపుతున్నాడు. 2014 జూలై 7 న, భిలాయ్‌లోని తన నివాసంలో గుండెపోటుకు గురై, ప్రాణాలతో బయటపడ్డాడు. 

## మూలాలు

వర్గం:గుజరాత్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1966 జననాలు
వర్గం:Articles with hAudio microformats